open-index/open-wikipedia-markdown huggingface dataset:
Gråvannsrensing

**Gråvannsrensing** er rensing av gråvann. Spillvann (avløpsvann ) fra husholdning og industri deles vanligvis opp i gråvann (fra vask, dusj og vaskemaskiner) og svartvann  (fra toalett ). Rensing av gråvann i egne renseanlegg forutsetter kildeseparering, en avløpsløsning hvor gråvann  fra vask og dusj er atskilt fra svartvann  (toalett og urinal). Toalettløsningene er mange, avhengig av standard, kostnader og miljøvariabler (biologisk, lavtspylende, vakuumtoalett ). Kildeseparerende løsninger benyttes i kombinasjon med renseanlegg for gråvann. 
Gråvann har lite fosfor  og sykdomsfremkallende, patogene bakterier og kan derfor renses på stedet (ved byggingen) ved hjelp av ulike filterløsning for å oppnå de kvalitetskrav som stilles av både sentrale og lokale myndigheter, for utslipp i bekker og vassdrag. For gjenbruk av gråvann stilles det andre krav.

## Dokumentasjon
I henhold til forurensningsforskriften §12-10, skal renseløsninger med gråvannsfilter ha dokumentasjon på at anerkjent dimensjonering og utforming er benyttet. Forskriften gir ingen videre utdyping av dokumentasjonskrav, eller anbefalinger. Norges miljø- og biovitenskapelige universitet (NMBU) har i samarbeid med Bioforsk  har utarbeidet en Ny norm for prefabrikkerte gråvannsrenseanlegg  for fritidshus.  Bioforsk anbefaler at kommunene etter hvert vil sette krav til at gråvannsrenseanlegg  skal være testet etter denne normen.

## Eksterne lenker
* Ny norm for prefabrikkerte gråvannsrenseanlegg- Forskning på kildeseparering
* Informasjon om Kildeseparasjon- Forskning på forbedring av helse forbundet med rening og gjenbruk av gråvann
* Informasjon om gråvann- www.avlop.no
Quillacollo

**Quillacollo** er hovedstat i provinsen av samme navn som ligger departementet Cochabamba i Bolivia. Kommunen ble etablert den 14. september 1905 i presidentperioden til Ismail Montes.
## Referanser




## Eksterne lenker
*
Arani (Bolivia)

**Arani** er en by i departementet Cochabamba i Bolivia. 

Arani hadde et ved den offisielle folketellingen i 2001 et innbyggertall på 3&nbsp;512. I 2010 ble innbyggertallet anslått til 4&nbsp;238.

## Referanser
Harold Laski

**Harold Joseph Laski** (født 30. juni 1893 i Manchester, død 24. mars 1950 i London) var en britisk statsviter og politiker.

Han var professor i London fra 1920. Fra 1922 satt han i ledelsen for Fabian Society. Han tilhørte venstresiden i den britiske arbeiderbevegelsen. Han ble formann i Fabian Society og for Labour 1945–46.

## Bibliografi
* *Studies in the Problem of Sovereignty* (1917)
* *Authority in the Modern State* (1919)  
* *Political Thought in England from [[John Locke|Locke]] to Bentham* (1920)
* *Karl Marx* (1921)
* *A Grammar of Politics* (1925)
* *Communism* (1927)
* *Liberty in the Modern State* (1930)
* *The Dangers of Obedience and Other Essays* (1930)
* *An Introduction to Politics* (1931)
* *Democracy in Crisis* (1933)
* *The State in Theory and Practice* (1935)
* *The Rise of Liberalism* (1936)
* *The American Presidency* (1940)
* *Reflections On the Revolution of our Time * (1943)
* *Faith, Reason, and Civilisation* (1944)
* *The American Democracy* (1948)
* *The Rise of European Liberalism*

## Referanser
Harry Hopkins

**Harry Lloyd Hopkins** (født 17. august 1890 i Sioux City, Iowa, død 19. januar 1946 i New York var en politiker og statstjenestemann fra USA og blant Franklin D. Roosevelts nærmeste medarbeidere. Han var en av hovedarkitektene bak reformprogrammet New Deal og sjef for Works Progress Administration som ble etablert i 1935. Han tjenstejorde som USAs handelsminister 1938–1940.

Hopkins ble uteksaminert 1912 fra Grinnell College. Han var først motstander av USAs deltakelse i første verdenskrig, men endret standpunkt etter da det først hadde skjedd.

Works Progress Administration ble under Hopkins ledelse USAs største arbeidsgiver. Han og Eleanor Roosevelt arbeidet sammen for å forsvare New Deal i offentligheten.

Hopkins etterfulgte i 1938 Daniel C. Roper som handelsminister frem til 1940. Under andre verdenskrig var Hopkins Roosevelts sendebud som forhandler med Winston Churchill. Han fikk ansvaret for Lend-lease-programmet som innebar overføring av råvarer og krigsmateriell til Storbritannia. Hopkins anbefalte at også Sovjetunionen skulle omfattes av programmet, noe Roosevelt godkjente. Hopkins deltok i Jaltakonferansen i 1945.

Hopkins døde i 1946 av magekreft og er gravlagt på *Hazelwood Cemetery* i Grinnell, Iowa.

## Referanser


## Eksterne lenker
* Miller Center ved University of Virginia
* Political Graveyard
Nordisk mesterskap i fotball 1937–47

**Nordisk mesterskap i fotball 1937&ndash;47** var det fjerde nordiske mesterskap i fotball Som ble arrangert. Fire nordiske land deltok, , ,  og . Turneringen ble arrangert av Finlands fotballforbund. Pokalen ble navngitt *Suomen Karhut* (Finske bjørner). Mesterskapet skulle i utgangspunktet avsluttes i 1940, men 2.verdenskrig forpurret dette, og de siste seks kampene ble ikke spilt før i 1947.

## Resultater
### 1937

### 1938

### 1939

### 1947

## Tabell

## Referanser




## Litteratur
*
*

## Eksterne lenker
* Nordic Championships 1937-47 – Rec.Sport.Soccer Statistics Foundation
Hero Helseøkonomisk forskningsprogram ved Universitetet i Oslo

**Helseøkonomisk forskningsprogram ved Universitetet i Oslo** eller **HERO** var et forskningsprogram for forskning innen helseøkonomi tilknyttet Universitetet i Oslo. Programmet, som var et samarbeid mellom Institutt for helse og samfunn, Økonomisk institutt og Frischsenteret, var fra 1998 en del av en større nasjonal satsing med Norges forskningsråd som sentral bidragsyter. Året 2011 var det siste året forskningsprogrammet mottok rammefinansiering fra Norges forskningsråd. Navnet HERO brukes nå om **Helseøkonomisk forskningsnettverk ved Universitetet i Oslo**.
Forskere i HERO deltar i faglige nettverk både i Europa, USA, Kina og Australia.

## Referanser


## Eksterne lenker
* HERO, presentasjon hos UiO
1. divisjon fotball for menn 1995

**1. divisjon fotball for menn 1995** var det nest øverste nivået i norsk fotball. Ligaen bestod av 24 lag fordelt på 2 avdelinger. 

## Opp- og nedrykk
Begge avdelingsvinnerne rykket opp til Tippeligaen 1996 og nummer to i hver avdeling spilte kvalifisering mot hverandre om opprykk. De tre siste lagene i begge avdelingene rykket ned til 2. divisjon 1996.

Direkte opprykk:  og 

Kvalifisering:  rykket opp etter kvalifiseringskamper mot 

Nedrykk: , , , ,  og 

## Avdeling 1

## Avdeling 2

## Se også
* Kvalifisering til Eliteserien i fotball


## Eksterne lenker
* Norges Fotballforbund - 1. divisjon menn Avdeling 1 1995
* Norges Fotballforbund - 1. divisjon menn Avdeling 2 1995
Vakuumtoalett

**Vakuumtoalett**, også kalt vakuumklosett eller vakuumdo, er et toalett, men som til forskjell fra vanlig vannklosett bruker nivåforskjeller i lufttrykk for å transportere kloakk fra toaletter og urinaler i stedet for vann. 

Det finnes ulike typer vakuumtoaletter. Vakuumtoaletter ble første gang tatt i bruk i Europa i 1882, men inntil de siste 30 årene har slike løsninger vært betraktet som et nisjemarked. Den første som brukte undertrykk i toalettløsninger var den nederlandske ingeniøren Liernur på andre halvdel av 1800-tallet. Disse prinsippene var i lang tid begrenset til bruk i skip, tog og fly. Større utbredelse fikk disse løsningene fra 1959 i Sverige etter initiativ av Joel Liljendahl og siden ble disse markedsført av Electrolux. Oppfinner Olav Hofseth benyttet Helical-skru prinsippet og konstruerte en vakuumpumpe som kombinere vakuum og kloakk i en enkelt prosess. I dag finnes en rekke produsenter og et stort utvalg av produkter for en rekke forskjellige bruksområder.

Vakuum  i systemet lages av en eller flere pumper, som også maler opp svartvann (gjelder kun vakuumpumpen til Olav Hofseth) og pumper det til renseanlegg, oppsamlingstanker eller offentlig kloakknett. Rørene i et vakuumavløpssystem kan legges uavhengig av fall, og kan legges rundt hindringer eller monteres for oppadgående vertikal væsketransport. Vakuumtoalett går både på innlagt strøm og batteri (kun vakuumpumpen til Hofseth). 

Bruk av vakuumtoalett gjør at rørene som benyttes i systemet krever mindre inngrep i bygg og omgivelser. Bruk av vakuumpumper som transport kloakk i stedet for vann, reduserer vannforbruket i toalettet mellom 40 og 90 prosent (avhengig av hva man sammenlikner med) noe som reduserer kloakkvolumet. Vakuumtoalett benyttes ofte i kombinasjon med kildeseparering hvor svartvann  (fra toalett) og gråvann  (fra vask, dusj og vanskemaskin) splittes og behandles ulikt. Vakuumtoalett er også mye brukt i områder med spredt bebyggelse med og uten kommunal håndtering av kloakk. Vakuumtoalett kan kombineres med septiktank.
Antikrist (opera)

***Antikrist*** er en opera av den danske komponisten Rued Langgaard. Det er Langgaards eneste opera, komponert i 1921-23 og omarbeidet 1926-30. På tross av adskillige forsøk fra komponistens hånd ble verket først uroppført i 1999, mange år etter Langgaards død. I dag regnes det for Langgaards hovedverk, det er tatt opp i Kulturkanonen og det ble som den første danske opera innspilt på dvd i 2002.

## Handling
Operaen består av en prolog og 6 bilder og det er ingen tradisjonell dramatisk handling. I stedet møter man allegoriske skikkelser som *Hoffærdigheden*, *Hadet*, *Løgnen* og *Den store skøge*. Langgaard har kalt operaen en *stemningsfantasi over vor tid*. Prologen og 6. bilde fungerer som ramme for fortellingen – i prologen settes Antikrist inn i verden og i siste bilde tilintetgjøres han. De mellomliggende 5 bilder beskriver hans negative effekt på verden. Operaen gir et svært kritisk bilde av livsstilen på Langgaards tid og slutter med at det kun er Gud (eller troen på Gud) som kan gi mennesket innsikt, fred og harmoni.

## Verkhistorie
Første utgave av *Antikrist* ble ferdigstilt i 1923 og innleveret til Det kongelige Teater samme år. Her ble det avvist på grunn av teksten, som sensuren fant «dunkel og meget lidt tilgængelig». Langgaard ville imidlertid ikke uten videre akseptere avslaget og ved å oppsøke teatersjefen ble han lovet at man ville overveie bedømmelsen på nytt. I juni 1923 ble verket igjen avvist fra Det kongelige Teater. Enda en gang gikk Langgaard til teaterledelsen og han fikk lov til å forsvare verket. Men først to år senere kom teatrets svar - en ny avvisning. 

I 1926 begynte komponisten en komplett omskrivning av verket. Teksten – som hadde vært den altoverskyggende årsaken til avvisningene av verket – ble radikalt omskrevet. Den nye versjonen ble ferdig i 1930 og  Langgaard forsøkte igjen å få den antatt på Det Kongelige Teater. Det hjalp ikke særlig. Etter flere bedømmelser kom en ny, endelig avvisning i 1935 og enda en gang med teksten som primært kritikkpunkt. 

Litt større hell hadde Rued Langgaard med å få verket antatt i Danmarks Radio, hvor dirigenten Launy Grøndahl sto for en konsertoppføring av siste del av operaen i 1940. Verket ble uroppført i 1980 av DR SymfoniOrkestret og Michael Schønwandt. Første innspilling er fra 1986 med Ole Schmidt og Sjællands Symfoniorkester.

Som scenisk opera ble *Antikrist* uroppført i 1999 på Tiroler Landestheater i Innsbruck på initiativ av den danske dirigenten Niels Muus. Tre år senere hadde operaen premiere i Danmark, i et samarbeide mellom DR og Det Kongelige Teater. Oppføringen fant sted i Ridehuset ved Christiansborg og ble sendt ut på dvd i 2005.

## Referanser

 


## Eksterne lenker
* Antikrist på Langaard.dk  
* Kulturkanonens side om Antikrist
Deltidsjobb.no

**deltidsjobb.no** er en norsk jobbportaler for formidling av deltidsjobber, sesongjobber og kortere vikariater. Den ble lansert i juni 2000. 

I oktober 2004 ble deltidsjobb.no, sammen med det norske selskapet EasyCruit AS og rekrutteringsverktøyet EasyCruit HR kjøpt opp og innlemmet i Stepstone.
Fana (andre betydninger)

**Fana** kan sikte til:
* Fana kommune – tidligere kommune i Hordaland
* Fana – bydel i Bergen 
* Fana (område) – område i Fana bydel i Bergen
* Fana Idrettslag – idrettslag fra området Fana
* Fana Fotball – fotballaget alliert med Fana Idrettslag
Henrik Christian Rørholt

**Henrik Christian Borchgrevink Rørholt** (født 11. januar 1883 i Hamar, død 4. desember 1954) var kaptein og skogeier i Sør-Odal. Han bodde på Disenå og var disponent og medeier i AS Odalens Torvstrøfabrikk, medinnehaver av Disenaaen Landhandleri og AS Ole Moss' Bruk.

## Familie
Christian Rørholt var sønn av overlærer Arnold Andersen Rørholt (1842–1915) og Anna Marie Laurentze Borchgrevink (1854–1919). Han ble student i 1900, offiser (premierløytnant) i 1904 og tok eksamen på militær høyskole i 1907. Fra 1907 til 1909 var han detaljør i Norges geografiske oppmåling. Ved siden av sin militære karriere studerte han og ble cand.philos. i 1911, samme år som han giftet seg med Astrid Maarud Moss, datter av skogeier Ole Moss og Andrea Maarud, og bosatte seg i Sør-Odal hvor han ble gårdbruker og skogeier. I 1916 fikk han avskjed som offiser, han var da blitt kaptein og kompanisjef. Men da Norge ble okkupert i 1940, måtte han igjen i uniform:  Som adjutant hos kaptein Larsen var han med og organiserte forsvaret Skarnes-Kongsvinger og deltok i felttoget Solør-Odalen og videre opp gjennom Østerdalen til Tynset.

## Politiske verv
Det ble Bondepartiet som fikk nyte godt av Christian Rørholts samfunnsengasjement. Fra 1916 til 1934 var han med i formannskapet i Sør-Odal og av en rekke kommunale utvalg. I perioden 1925 til 1927 var han første varamann til Stortinget for partiet og han møtte for Johan Mellbye 29. januar -11. februar, 12. - 18. juni og 18. - 24. juni 1926. Han var medlem av Bondepartiets fylkesstyre i Hedmark fra 1921 til 1946, tre år var han også formann.

## Andre verv
Fra 1924 var han formann i Vinger og Odal Skogeierforening og i styret for Hedmark Skogselskap. I perioden 1925 til 1927 var han viseordfører i Norges Skogeierforbunds representantskap og fra 1927 til 1929 ordfører der. Fra 1931 til 1946 var han formann i Vinger, Eidskog og Odals krets av Norges Bondelag (1931–1946) og fra 1934 til 1946 var han medlem av Bondelagets landsstyre. Han var også medlem av styret for Norges Varemesse og styret for AS Østlendingen. Tid brukte han også på Borregaard, hvor han var medlem av representantskapet fra 1931 og kontrollkomiteen fra 1942. I 1940 ble han medlem av representantskapet i Skogbrand og fra 1945 var han også ordfører der. Fra 1946 var han også ordfører for Nationens representantskap.

I perioden 1. januar 1949 til 31. desember 1951 var han andre varamedlem til Den norske Nobelkomite. Han fikk Kongens fortjenstmedalje i gull i februar 1953.

## Referanser


## Kilder
* Hvem er Hvem 1938 side 442

## Eksterne lenker
* 
*  Einar Hoffstad: ''Merkantilt biografisk leksikon'' 1935 side 660
Inntrøndelag tingrett

**Inntrøndelag tingrett** var en førsteinstansdomstol i Frostating lagdømme som ble etablert 1. januar 2011 ved sammenslåing av Stjør- og Verdal tingrett som hadde kontorsted i Levanger og Inderøy tingrett som holdt til Steinkjer. Domstolen hadde kontorsted i tinghuset på Steinkjer i Trøndelag, som ble utvidet i forbindelse med sammenslåingen og nyåpnet 14. juni 2011.

Rettskretsen omfattet kommunene Frosta, Inderøy, Levanger, Meråker, Namdalseid, Snåsa, Steinkjer, Stjørdal, Verdal og Verran med tilsammen 97&nbsp;215 innbyggere pr. 1. januar 2010. Domstolen ble ledet av en sorenskriver Odd Arve Bartnes og hadde i tillegg tre tingrettsdommere, tre dommerfullmektiger og elleve funksjonærer.

Den 12. april 2021 ble Inntrøndelag tingrett slått sammen med Fosen tingrett, Namdal tingrett og Sør-Trøndelag tingrett til den nyopprettede Trøndelag tingrett. Steinkjer tinghus er ett av fire rettssteder i Trøndelag tingrett.

## Se også
* Tingrett

## Referanser


## Eksterne lenker
* Inntrøndelag tingrett
NEAS (energiselskap)

**NEAS AS**, tidligere **Nordmøre Energiverk**, er et energi- og telekomselskap med hovedkontor i Kristiansund i Møre og Romsdal fylke. NEAS er leverandør av strøm, internett, tv og telefoni.

Selskapet ble stiftet 8. november 1990 og ble operativt fra 1. januar 1991, gjennom en sammenslutning av tidligere Nordmøre Interkommunale Kraftlag, Aure og Stemshaug Kraftlag, Averøya Kraftlag, Freiøya Kraftlag, Kristiansund Elektrisitetsverk, Smøla Kraftlag, Tingvoll kommunale Kraftlag og Tustna Kraftlag. Selskapet skiftet navn fra til NEAS i 2018.

Selskapet eies av kommunene Kristiansund, Aure, Averøy, Smøla og Tingvoll, samt KLP.   

NEAS har fire kraftverk som til sammen produserer omtrent 185 millioner kilowattimer per år.

Mellom AS er et nettselskap i ytre Nordmøre, eid av NEAS .

## Referanser


## Eksterne lenker
*
Grindjord

**Grindjord**, eller **Grindjorda**, er et sted på østsiden av Skjomen i Narvik kommune i Nordland. Stedet ligger ti kilometer sørvest for Narvik by, og er et tidligere fergested langs europavei 6. I september 1938 ble det opprettet en fergeforbindelse fra Grindjord til Skjærvika på vestsiden av fjorden. Forbindelsen ble erstattet av Skjombrua i 1972.

I 1952 ble det også opprettet et midlertidig fergesamband langs Skjomen fra Grindjord til Kongsbakk. Forbindelsen ble erstattet av fylkesvei 761 da den sto ferdig til Grindjord i 1963.

## Se også
*Fergesambandet Grindjord–Skjærvik

## Referanser


## Eksterne lenker
* Fotosamlinga i Narvik: Krysset E6 til Grindjord og veien til Skjomen (rundt 1972).
Nordisk mesterskap i fotball 1948–51

**Nordisk mesterskap i fotball 1948&ndash;51** var femte utgave av Nordisk mesterskap i fotball. Fire nordiske land deltok: , ,  og . Sverige vant turneringen og tok dermed sin tredje mesterskapstittel. Mesterskapet ble arrangert av Danmarks fotballforbund og premiepokalen ble navngitt *DBU's vase*. 

Turneringen ble også omtalt som «den nordiske serien», blant annet av Aftenposten.

## To kamper på samme dag
Turneringen hadde tre tilfeller av lag som spilte to kamper på samme dag og på forskjellig spillested; to ganger for Sverige og en gang for Danmark.

### Sverige
10. september 1948 spilte Sverige bortekamp både i Oslo og i Helsingfors. Norge ble slått 3 - 5, mens svenskene bare klarte 2 - 2 mot et normalt svakere .

Andre gang dette skjedde, 2. oktober 1949, hadde Sverige hjemmekamp i Malmö hvor de slo Finland hele 8 – 1. Samme dag spilte de med sitt antatt sterkeste mannskap mot Norge i Stockholm. Her klarte de bare 3 – 3. Aftenposten omtalte dette som Norges beste landskamp etter krigen. Samme dag møttes Sverige og Norges B-lag til landskamp på Bislett stadion i Oslo. Her vant svenskene 0 – 1 i en relativt svak kamp. Sverige hadde med andre ord 3 landslag i aksjon på en og samme dag. Dette gir en viss pekepinn om svenskenes styrke og dominans i nordisk fotball etter krigen.
### Danmark
Danmark hadde sin dobbeltkamp 11. september 1949. På Ullevaal Stadion i Oslo slo de nordmennene 2 – 0. Hjemme på Idrætsparken i København gikk de imidlertid på et tap 0 – 2 for det mindre spillersterke laget fra Finland.

## 1948
### Kamper
 
----

----

----
 
----
 
----
 
----
### Tabell

## 1949
### Kamper

----

----

----

----

----

----
### Tabell

----
## 1950
### Kamper
 
----

----

----

----

----

----
### Tabell

----
## 1951
### Kamper

----

----

----

----

----

----
### Tabell

## Referanser


## Litteratur
* 
*
Brian Cox

**Brian Cox** er navnet til flere personer:

* Brian Cox (fysiker) (f. 1968), programleder og partikkelfysiker. 
* Brian Cox (skuespiller) (f. 1946), skotsk skuespiller.
Brian Cox (fysiker)

**Brian Edward Cox** (født 1968) er en britisk programleder og partikkelfysiker. Han jobber som professor ved University of Manchester og med Atlas-eksperimentet ved partikkelakseleratoren Large Hadron Collider. Han er blant annet kjent fra BBC-serien *Wonders of the Solar System* og var i slutten av 1980-årene med i rockgruppen Dare og i 1990-årene med i den britisk-irske popgruppen D:Ream. 

Han har vært delaktig i flere episoder i BBC-serien Horizon, deriblant *What On Earth Is Wrong With Gravity?*, *Can We Make a Star on Earth?*, *Do You Know What Time It Is?*, *The Six Billion Dollar Experiment*, og *Large Hadron Collider and the Big Bang*, samt hatt flere opptredener på TED. Brian Cox, og BBC filmet i januar 2010 programmet *Wonders of the Universe* i Sunnmørsalpene.

Cox ble i 2020 utnevnt til kommandør av Order of the British Empire (CBE).

## Musiker og fysiker
Brian Cox spilte keyboard i bandet Dare og var med på to album, *Out of the Silence* i 1988 og *Blood from Stone* i 1991. Mens han spilte i bandet tok han en Bachleorgrad i fysikk ved University of Manchester. Etter 1991 ble han med bandet D:Ream, som hadde en nr. 1 hit i UK i 1994 med "Things Can Only Get Better". Etter at D:Ream ble oppløst i 1994 begynte han på en doktorgrad i høy-energi partikkelfysikk og disputerte i 1998.

## Referanser


## Eksterne lenker
* 
* Brian Cox på TED
* 
* Brian Cox på Twitter
* Et intervju med Brian Cox (april 2010) 
* Sunnmørsposten om Brian Cox og filming i Sunnmørsalpane.  
* Filmselskapet Fuglefjellet om helikopterfilming for BBC og Brian Cox
Brønshøj vanntårn

**Brønshøj vanntårn** er et vanntårn som ligger i Brønshøj i bydelen Brønshøj-Husum i København. Det funksjonalistiske vanntårnet ble oppført   i 1928 etter tegninger av Ib Lunding under statsarkitekt Poul Holsøe.

Tårnet eies av Københavns Energi og er et av de 11 fredede vanntårnene i Danmark.

Opprinnelig hadde området en høydebeholder på Bellahøj som sto for vannforsyningen, men da den ikke lenger var tilstrekkelig ble det bestemt at man skulle føre opp et vanntårn på Brønshøjvej.

Vanntårnet er sirkulært og oppført i hvitmalt armert betong. Den runde formen er markert med 20 tett plasserte søyler og i den underste delen av tårnet er det runde vinduer for hver søyle i en oppadgående kurve. Det ble fredet i 2000.

## Referanser


## Eksterne lenker
*
Egil Fossum

**Egil Fossum** (født 16. desember 1939, død 5. august 2021 i Oslo) var en norsk statsviter, forfatter og pressemann. 

## Liv og virke
Fossum var magister i statsvitenskap. Han arbeidet en periode ved Institutt for fredsforskning. Senere var han førsteamanuensis i journalistikk og dekan ved Avdeling for journalistikk, bibliotek- og informasjonsfag ved Høyskolen i Oslo. Han var også dosent II i journalistikk ved Høgskolen i Bodø.

I 1970-årene var han engasjert i den norske ml-bevegelsen og satt i en periode i sentralkomiteen i AKP(m-l). I perioden 1977–1979 var han redaktør i *[[Klassekampen]]*, den siste del av perioden sammen med Sigurd Allern. 

Fossum var også kjent for sin interesse for Midtøsten-spørsmål, for situasjonen for de kristne i Midt Østen og for sin støtte til palestinernes sak. 

Fossum skrev flere bøker, blant annet om latin-amerikansk politikk, om kildekritikk for journalister og om de kristne i Midtøsten. 

## Bibliografi
* *Latin-Amerika mellom revolusjon og kontrarevolusjon*. Gyldendal. 1970.
* *Fra Stalins Sovjet. Konflikter i sovjetisk innenrikspolitikk 1945 – 1952*. Forlaget Oktober. 1984. ISBN 82-7094-335-5.
* *Er nå det så sikkert? Journalistikk og kildekritikk* (sammen med Sidsel Meyer), Cappelen Akademisk, 1991 Ny utvidet utgave i 2008. ISBN 978-82-02-28343-8 
* *Hos de kristne i Midtøsten. Fra Alexandria til Aleppo*. Emilia forlag, 2003. ISBN 82-7419-079-3 (Ny revidert og utvidet utgave 2011)

## Referanser




## Eksterne lenker
Ospeløvvikler

**Ospeløvvikler** (*Apotomis inundana*) er en sommerfugl i gruppen av viklere (Tortricidae).

## Utseende
En nokså stor (vingespenn 20-22 millimeter), mørkgrått spraglete vikler. Forvingens framkant (costa) er markert krummet. Ulikt de andre norske artene i slekten *[[Apotomis]]* har ikke denne arten noe hvitt tverrbånd nær vingespissen, derimot et skrått, lysgrått bånd som ikke når helt til vingens framkant. Bakvingen er lyst gråbrun.

## Levevis
Larven utvikler seg mellom sammenspundne blader av osp (*Populus tremula*). Arten er regnet som sjelden i Norge.

## Utbredelse
Arten er utbredt i Europa, bortsett fra de vestligste og nordligste delene, og i det nordlige Asia.
I Norge er det funn fra Telemark.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Apotomis]]*
******** **ospeløvvikler**, *Apotomis inundana* (Denis & Schiffermüller, 1775)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/apotomis_inundana.html
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364176

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Grannålvikler

**Grannålvikler** (*Pseudohermenias abietana*) er en sommerfugl i gruppen av viklere (Tortricidae). 

## Utseende
En middelsstor (vingespenn 14-18 millimeter) vikler. Forvingen er brun med hvite tverrbånd og flekker. Bakvingen er gråbrun, hvit ved roten.

## Levevis
Larvene utvikler seg i et glissent spinn på granbar.

## Utbredelse
Arten er utbredt i Mellom- og Nord-Europa og i det nordlige Asia.
Den forekommer i Sør-Norge.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Pseudohermenias]]*
******** **grannålvikler**, *Pseudohermenias abietana* (Fabricius, 1787)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/pseudohermenias_abietana.html
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364072

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Peder Ellevsen Berg

**Peder Ellevsen Berg** (født 13. juni 1812 i Åsen, død 22. juni 1860 ) 
var en norsk gårdbruker og lokalpolitiker.

Han var født i Bergsveet i Åsen, men vokste opp hos slektninger på Holan på Skatval. I 1838 fikk han skjøte på Berg nordre (senere kalt Berg vestre), halvparten av moras heimgård Berg i Åsen. Peder Ellevsen var eier og bruker av gården til sin død. Han var gift med Kirsten Johansdatter Auran (1809–1900) fra Skatval, og hadde fire barn. I åra 1840–1843 var han ordfører i Åsen.

## Litteratur
*
Bunraku

**Bunraku** (文楽) er en form for tradisjonelt japansk dukketeater som oppstod i Osaka på slutten av 1600-tallet. Ordet «bunraku» er avledet av navnet til en teatertrupp etablert av dukkemesteren Uemura Bunraken tidlig på 1800-tallet.

## Begrepshierarki
Det japanske samlebegrepet for bunraku og tilsvarende typer dukketeater er *[[ningyō jōruri]]* (人形浄瑠璃). *Ningyō* betyr «dukke» på japansk, mens *jōruri* er en fortellende musikkform hvor en forteller (太夫, *tayū*) akkompagneres av en tre-strenget lutt, en såkalt samisen eller shamisen. Den korrekte betegnelsen på «dukketeater» på japansk er *[[ayatsuri jōruri]]*.

Britiske Jeremy Bidgood dokumenterte i sin doktoravhandling *The Problem of Bunraku: A Practice-led Investigation into Contemporary Uses and Misuses of Ningyo Joruri* (London University, 2015) at de fleste i Vesten har en feilaktig oppfatning om at bunraku er den eneste formen for *ningyō jōruri* som fortsatt er en levende tradisjon i Japan. Det korrekte er at det finnes flere parallelle tradisjoner, blant annet på Awaji-øyene, Iida og Tonda.  

## Særtrekk ved bunraku
Til forskjell fra mange andre former for dukketeater, bruker man ikke tråder eller andre triks for å bevege dukkene og skjule dem som styrer dukken. Dukkeførerne er fullt synlige på scenen, selv om de som oftest er diskret kledd i sort og bærer maske. Slike helt sortkledte scenearbeidere kalles kuroko på japansk. Dukkene kan være i nesten naturlig størrelse, og hver dukke blir operert av hele tre profesjonelle dukkeførere, som må koordinere bevegelsene sine perfekt med hverandre for at fremførelsen skal virke naturlig.

## Bunraku i dagens Japan
Det japanske kulturrådet driver (pr. 2017) flere teaterkompanier som tar vare på og viderefører tradisjonelle japanske teaterformer. Et av disse er det som på engelsk kalles National Bunraku Theatre – Det nasjonale bunrakuteateret.


Fil:National Bunraku Theatre , 国立文楽劇場 - Panoramio 94131155.jpg|alt=Bygning for bunraku-teater i Osaka|Det nasjonale japanske bunrakuteateret i Osaka (japansk: 国立文楽劇場)
Fil:黒子 くろこ (30570352730).jpg|Bildet viser en bunraku-dukke som føres av to dukkeførere. Personen til høyre på bildet er en såkalt kuroko (japansk: 黒子 くろこ), en scenearbeider som er kledt helt i svart.
Fil:Osonowiki.jpg|Bunrakudukke ført av kuroko


## Se også
*Figurteater
*Kamishibai, japansk papirfigur-teater
* kuroko

## Referanser


## Litteratur
* Jeremy Bidgood: *[https://pure.royalholloway.ac.uk/portal/files/24482267/Bidgood_Jeremy_2015_The_Problem_of_Bunraku.pdf The Problem of Bunraku : a practice-led investigation into contemporary uses and misuses of ningyo joruri]*; doktorgradsavhandling (2015), University of London; *besøkt 22. november 2017* 
* Samuel L. Leiter: *[https://books.google.no/books/about/Historical_Dictionary_of_Japanese_Tradit.html?id=oP9kAAAAMAAJ&redir_esc=y Historical Dictionary of Japanese Traditional Theatre]*, Rowman & Littlefield Publishers (2014), ASIN B00Z8F9ERM; *besøkt 12. november 2017*

## Eksterne lenker
*
Michelle Akers

**Michelle Akers ** (født 1. februar 1966) er en amerikansk tidligere fotballspiller. Akers har blitt kåret til Århundrets spiller av FIFA.

Akers ble født i Santa Clara, California, men flyttet til Lake Forest Park, en forstad utenfor Seattle, Washington, og begynte å spille for Shorelake Thunderbirds, et lokalt lag.

Hun spilte etter hvert ved Shorecrest High School, og ble kåret til «All-American» tre ganger under oppholdet.  Akers dro videre til University of Central Florida, der hun igjen ble kåret til All American, denne gangen på college-nivå. Innsatsen hennes var så merkbar at draktnummeret hennes, nummer 10, ble trukket etter at hun forlot laget.

## Landslag
Ettersom det ikke var noen liga å snakke om etter endte studier, ble Akers en landslagsspiller. Hun ble tatt ut til den første landskampen USAs kvinnelandslag i fotball spilte, men hadde en ankelskade, og fikk ikke spilt (kampen endte 0-1 mot Italia). Akers var imidlertid med i den andre kampen til USA, mot Danmark, der hun scoret sitt første og USAs andre landslagsmål i 2-2-kampen.

Akers var lagets ubestridte målscorer, og scoret 39 mål i 26 kamper i 1991 alene. I samme år var hun avgjørende for USA i finalen i VM i Kina, der USA møtte Norge. Akers scoret begge målene til USA, og sikret dermed landet seier i det første offisielle VM noensinne. Akers ble også turneringens toppscorer med god margin, og etablerte seg som en av verdens mestscorende spisser.

Akers' neste VM ble en skuffelse i sammenheng. Hun var skadet, og spilte ikke for USA før semifinalen, som USA tapte mot Norge. I OL i Atlanta var det en sportslig større framgang. Akers scoret riktignok bare ett mål, og det på straffe, men hun spilte samtlige minutter bortsett fra de siste 28 minuttene i åpningskampen, da de ledet 3-0. Akers var dermed på banen hele tiden da USA slo Kina og ble olympiske mestre.

Akers spilte fram til 2000, og rakk å få med seg et nytt VM-gull på hjemmebane. Hun la opp like før Sydney-OL. Akers har siden hun lagt opp lagt vekt på å være en fotball-ambassadør og å stå fram med M.E.. Akers har skrevet bøker om begge temaene. I senere tid har Akers drevet med hesteoppdrett.

## Æresbevisninger
I tillegg til tilsammen 7 All-American-titler på skole og videre utdannelse, har Akers:
* Blitt inkludert i den amerikanske «National Soccer Hall of Fame». 
* som en av to kvinner mottatt FIFAs høyeste utmerkelse, «Order of Merit» (den andre kvinnen er Gunn Nyborg). 
* som toppscorer i 1991 vunnet Gullstøvelen. 
* blitt kåret til Århundrets spiller av både FIFA og publikum. Hun delte prisen med Sun Wen.
* blitt valgt ut av Pelé som en av to kvinner som kom med på en liste over de 125 største levende legender innen fotball på oppdrag fra FIFA.

## Referanser


## Eksterne lenker
* 
* National Soccer Hall of Fame biography
* Michelle Akers' U.S. Olympic Team bio
* Michelle Akers horse rescue website
Megaminx

**Megaminx** er et Rubiks kube-lignende puslespill med dodekaeder-form, altså er den fem-kantet og har tolv sider. Målet er det samme som Rubiks kube; å få alle fargene til hver sin side. En megaminx har 50 biter som kan flyttes rundt på, i motsetning til den litt mer kjente 3x3- kuben som har 20 flyttbare brikker. 

Megaminx'en, eller Magic dodekaeder, ble oppfunnet av flere personer samtidig, og produsert av flere ulike produsenter med litt forskjellige motiver. Uwe Meffert slutt kjøpte rettighetene til noen av patentene, og fortsetter å selge den i sin puslespill-butikk. Den er også kjent under navnet ungarske Supernova, oppfunnet av Dr. Cristoph Bandelow. Hans versjon kom ut først, kort tid etterfulgt av Mefferts Megaminx.

Den raskeste tiden på å løse megaminx i et offisielt mesterskap, er 27,22 sekunder. Rekorden ble satt av Juan Pablo Huanqui fra Peru, i 2019.

(Sist oppdatert 22.05.2019)



## Varianter
Det finnes andre dodekaeder-formede puslespill:

* Kilominx (2 lag)
* **Megaminx** (3 lag)
*Master kilominx (4 lag)
* Gigaminx (5 lag)
*Elite kilominx (6 lag)
* Teraminx (7 lag)
* Petaminx (9 lag)
*Examinx (11 lag)
*Zettaminx (13 lag)
*Yottaminx (15 lag)

## Referanser


## Eksterne lenker
* Meffert's puslespill-butikk 
* Løsning
Jelena Soja

**Jelena Igorevna Soja** (russisk: Елена Игоревна Соя; født 9. november 1981 i Moskva) er en russisk synkronsvømmer som deltok i de olympiske leker 2000 i Sydney. 
 
Soja ble olympisk mester i synkronsvømming under Sommer-OL 2000 i Sydney. Hun var med på det russiske laget som vat lagkonkurransen foran Japan og Canada. De andre på laget var Olga Brusnikina, Marija Kiseljova, Olga Novoksjtsjenova, Irina Perskina, Julija Vasiljeva, Olga Vasjukova, Jelena Azarova og Jelena Antonova.

## OL-medaljer
*  2000  Sydney -  **Gull** i synkronsvømming lag  Russland

## Eksterne lenker
*
Wallach

**Wallach:**
* Eli Wallach (1915-), amerikansk BAFTA-, Emmy- og Tony Award-vinnende skuespiller
* Otto Wallach (1847-1931),  tysk kjemiker og nobelprisvinner
Ferjesambandet Volda–Lauvstad

**Volda–Lauvstad** er et ferjesamband på fylkesvei 652 som krysser Voldsfjorden i Volda kommune på Sunnmøre. Sambandet drives i perioden 2015–2019 av Norled og trafikkeres av ferja MF «Ørland». Den 7,5 km lange overfarten tar ca. 25 minutter, og det er 13–16 daglige avganger. I 2016 var årsdøgntrafikken 302 personbilenheter.

Mellom 1945 og 1969 var også Leikong på Gurskøya i Herøy anløpssted for dette sambandet. I dag har øya veiforbindelse via Dragsundbrua. Berkneset på østsiden av Voldsfjorden var også anløpssted mellom 1957 og 1969.

## Ferjer
Ulike ferjer har trafikkert sambandet. Tabellen viser noen av disse.

Informasjonen er ikke komplett.

## Galleri

Fil:FV652P I.jpg|Avkjørsel mot kaia i Lauvstad
Fil:MF Ørland ved Volda I.jpg|MF «Ørland» i trafikk på strekningen
Fil:Volda fergekai I.jpg|Volda ferjekai
Fil:Volda fergekai IV.JPG|Volda ferjekai


## Referanser
Georg Vaagen

**Georg Vaagen** (født 6. april 1913 i Stavanger, død 25. januar 1987 i Farsund) var en norsk politisk aktivist, fagforeningsmann og kommunist. Av yrke var Vaagen revisor, og arbeidet i Skatteetaten.

Han var medlem av Norsk Tjenestemannslag (NTL), og innehadde en rekke tillitsverv i fagforeningen. I ni år var han klubbformann på sin arbeidsplass, senere i ti år formann i sin fagforening, for. 71 av NTL. Han var også medlem av representantskapet i Oslo faglige samorganisasjon.

Vaagen var blant de første som engasjerte seg i forbindelse med Vietnamkrigen. Alt i juni 1965 sendte han brev til Oslo Samorg der han anmodet om at de skulle gå i bresjen for en humanitær innsamling til sivilbefolkningen i Vietnam.

Han var fra 1945 medlem i NKP, og ble etter hvert en av partiets sentrale folk. På 1960-tallet tilhørte han en partiopposisjon med sympati for det kinesiske kommunistpartiets linje. Denne gruppen startet sitt eget tidsskrift, *[[Gnist (tidsskrift)|Røde Fane]]*. De organiserte seg i Marxist-Leninistisk Front (MLF), og det kom etter hvert til brudd med NKP. Da MLF tidlig på 1970-tallet ble splittet sto Vaagen i spissen for den fløyen som ønsket samarbeid med MLG og SUF(m-l). Han ble senere aktiv i AKP(m-l). Der satt han i partiets sentralkomite fra 1973 til 1984.

Fra våren 1971 fram til folkeavstemningen om EF i 1972 var Vaagen leder for nei-organisasjonen Arbeiderkomiteen mot EEC og dyrtid.

Han hadde tre barn.

## Bibliografi
* *Brüssel midt i mot*. Forlaget Oktober. Oslo (1973) ISBN 82-7094-018-6

## Referanser





## Eksterne lenker
*
Nyborg vanntårn

**Nyborg vanntårn** er et vanntårn som ligger på Dronningens Bastion i Nyborg rett ved Nyborg slott.
Vanntårnet ble tegnet av arkitekt Emil Schwanenflügel fra Odense og oppført i 1898&ndash;1899.

Vanntårnet er rundt, består av rødt murverk på støpt fundament og har kjegleformet tak kledd med skifer. Over inngangspartiet er Nyborgs byvåpen i relieff. 

Vanntårnet administreres av Fonden for Nyborg Fæstning. 

Det ble fredet i 1997.

## Referanser


## Eksterne lenker
* Fonden for Nyborg festning om vanntårnet
* Skånska vattentornssällskapet on Nyborg vanntårn
Thy Ferries

**Thy Ferries** var et dansk cargorederi som seilte mellom Hanstholm i Danmark og Kristiansand i Norge. Ruten åpnet 2. januar 2011, og ble betjent av rorofergen MF «Clare», senere MF «Victoria VI». Rederiet stoppet å seile i mai 2011 da rederiet ble begjært konkurs.

## Referanser


## Eksterne lenker
*
Golgata er lyset

***Golgata er lyset*** er et musikkalbum med Milly og Oddny, utgitt i 1971.

## Sporliste
# «Golgata er lyset»
# «Jeg ser et kors»
# «Ordet om korset»
# «Han har utslettet mine synder»
# «På stormfullt hav»
# «Du kjem ikkje utanom Jesus»
# «Når det kvelder på jorden»
# «Jesus, la meg knele ned»
# «Jesus, med deg vil jeg leve her»
# «Jesus den samme er enn idag»
# «Skal du vel rykkes opp i sky»
# «Alt hva jeg har er Jesus»

## Eksterne lenker
*
Mirramaze (album)

***Mirramaze*** er et musikkalbum med Mirramaze, utgitt i 2009. Dette er bandets debutalbum. Albumet ble spilt inn i Oslo med produsent/tekniker Arne Aasland. Plateslippet fant sted på Garage 13. mars 2009. Medvirkende musikere er Peter Stephens (vokal, gitar), Sverre "Spider" Brugot (gitar), Kiki (cello, el-cello), Jonas Drag (bass) og Alxander Oxholm (trommer).

## Sporliste
# «Newsflash»
# «Shiver»
# «Breathe»
# «Pop Song»
# «Shooting Stars»
# «A Taste»
# «Turning Circles»
# «Stained»
# «Feed Your Head»
# «Indifference»
# «Arise»

## Referanser


## Eksterne lenker
*
Mjøsmusikk i wienerstil

***Mjøsmusikk i wienerstil*** er et musikkalbum Mjøsensemblet, utgitt i 1995. Dette er bandets debutalbum.

## Sporliste
# «Polonaise»
# «Store ree-vals»
# «Studenterpolka»
# «Vals i G-dur»
# «Reinlender»
# «Masurka i A-dur»
# «Rosa-polka»
# «Menuett i Ess-dur»
# «Hilsen til Hamar»
# «Den ubemerkte»
# «Hjemreisen fra Grundset»
# «Polonaise»
# «Nyttårshilsen»
# «Reinlender i D-dur»
# «Masurka i G-dur»
# «Sigstad-vals»
# «Galopp»
# «Jaktpolka, opus 1, nr. 1 (Nordraak)»
# «Til Vigdis»
# «Neptun-reinlender»
# «Myrsnipa»
# «Farvel-vals»

## Referanser


## Eksterne lenker
*
Brainwashed (Mirramaze-album)

***Brainwashed*** er et musikkalbum med Mirramaze, utgitt i 2010. Albumet ble spilt inn i Sono Records i Praha og mixet i Sounderground Studio i Oslo av Arne Aasland. Mastering ble gjort ved Propeller Mastering, av Chris Sansom. Plateslippet fant sted på John Dee den 2. oktober 2010. 

Medvirkende musikere:
Peter Stephens (vokal, gitar)
Kiki (cello, el-cello, piano)
Sverre Brungot (gitar)
Nicklas Stenman (bass)
Martin Hystad (trommer)
Arne Aasland (synth, piano)

## Sporliste
# «Too Little Too Late»
# «Alone»
# «Hard to Hold On to»
# «Nevermind»
# «Spider Song»
# «Slipping Through Your Hands»
# «Junky In a Tunnel»
# «Suffocation»
# «Wannabe»

## Referanser


## Eksterne lenker
*
Musikk langs Glomma

***Musikk langs Glomma*** er et musikkalbum med Mjøsensemblet, utgitt i 1997.

## Sporliste
# «Polonaise 1891»
# «Clara-vals»
# «Polka i D-dur»
# «Fandango»
# «Sladder-polka»
# «Reinlender»
# «Granum-vals»
# «Reinlender i F-dur»
# «Forglem meg ei, polka»
# «Lettvint, masurka»
# «Galopp brillante»
# «Polonaise»
# «Elverums-valsen»
# «Kamin-polka»
# «Lengselsvals»
# «Selma-reinlender»
# «Markensgauken, masurka»
# «Lerkens trille, polka»
# «Masurka 1934»
# «Gammel vals fra Solør»
# «Gunn-Kari, masurka»
# «Vals i F-dur»

## Referanser


## Eksterne lenker
*
Ferjesambandet Hareid–Sulesund

**Hareid–Sulesund** er et ferjesamband på fylkesvei 61 som krysser Sulafjorden mellom Hareid og Sula kommuner på Sunnmøre. Sambandet drives av Fjord1 fra 1. januar 2019 med ferjene MF "Hadarøy", MF "Giskøy" og MF "Suløy". Alle ferjene er elferjer, men har biodiesel som reserve. Den 7,7 kilometer lange overfarten tar cirka 25 minutter, og det er 34–48 daglige avganger (per 2023).

Sambandet er blant de ti mest trafikkerte i Norge målt i antall kjøretøy.

I 2016 og 2017 bestilte fergeselskapet Fjord1 fem batteridrevne ferger for å sette dem inn i rutetrafikken på i Møre og Romsdal.

## Trafikkdata

Data hentet fra Statens vegvesens Håndbok 157 Ferjestatistikk og Ferjedatabanken

## Ferjer

## Referanser
Mariza Reis Nunes

**Mariza Reis Nunes** også kjent som **Mariza** (født 16. desember 1973 i Lourenço Marques i Mosambik) er en portugisisk fadosangerinne. Hennes far er portugiser, mens hennes mor kommer fra Mosambik. Hun ble født i Mosambik i 1973 (på den tiden en portugisisk koloni). Familien forlot Mosambik da Mariza var tre år gammel, på grunn av urolighetene og kom til Lisboa uten penger og papirer. Der vokste hun opp i en tradisjonell bydel (Alfama). Foreldrene drev fadorestaurant i bydelen Mouraria hvor hun lærte å synge fado og opptrådte første gang fem år gammel. Som ung fremførte hun også versjoner av sanger av Whitney Huston, Celine Dion og Mariah Carey. Hun forlot fado en periode som tenåring, det var musikk for "gamle folk", hun ville heller synge pop, jazz og rock.

Hun er en ledende og bestselgende sanger innenfor sjangerens nye generasjon, og har medvirket til en renessanse for fadoen. Debutplaten besto av moderne versjoner av Amalie Rodrigues' sanger og ble en internasjonal suksess. Det var første gang på 20 år at en portugisisk plate solgte til platina i hjemlandet. Hun har til dels vært kjent som «den nye Amalia» og «fadodronninga». *Fado em Mim*' solgte oppsiktsvekkende 120.000 kopier på en måned i Portugal. Albumet inneholdt Marizas tolkninger av Amalies klassikere og kom ut et par år etter Amalias død. Hun vant i 2003 BBC3s Awards for World Music for plata *Fado em Mim*. Mariza har utviklet sjangeren med innslag av jazz, folk, flamenco og elektronika. Hun synger også på spansk og engelsk. Med sine spesiallagede antrekk og høyreiste skikkelse er hun påfallende på konsertscenen.  I 2004 sang hun sammen med Sting på det offisielle musikkalbumet fra OL i Aten.

## Diskografi
### Album
* *Fado em mim*, 2001
* *Fado Curvo*, 2003
* *Transparente*, 2005
* *Concerto em Lisboa*, 2006
* *Terra*, 2008
**Fado Tradicional* 2010
* *Mundo*, 2015

## Referanser


## Eksterne lenker
* 
* 
* 
*
Jelena Antonova

**Jelena Anatoljevna Antonova** (russisk: Елена Анатольевна Антонова; født 10. oktober 1974 i Moskva) er en russisk synkronsvømmer som deltok i De olympiske leker i 1996 i Atlanta og 2000 i Sydney.
 
Antonova ble olympisk mester i synkronsvømming under Sommer-OL i 2000 i Sydney. Hun var med på det russiske laget som vat lagkonkurransen foran Japan og Canada. De andre på laget var Olga Brusnikina, Marija Kiseljova, Olga Novoksjtsjenova, Irina Perskina, Julija Vasiljeva, Olga Vasjukova, Jelena Azarova og Jelena Soja.

## OL-medaljer
*  2000  Sydney -  **Gull** i synkronsvømming lag  Russland

## Eksterne lenker
*
Heidi Mohr

**Heidi Mohr** (født 29. mai 1967 i Weinheim i daværende Vest-Tyskland, død 7. februar 2019) var en fotballspiller som spilte på det tyske kvinnelandslaget.

## Landslag
Mohr vokste opp med fire brødre, og kom slik fort i kontakt med fotball. Hun bemerket seg også som fotballspiller, og spilte tidlig på det tyske kvinnelandslaget. På kvinnelandslaget markerte hun seg i stor grad. Hennes historie sirkulerer rundt Island; Hun debuterte riktignok mot Norge den 19. mai 1986, men hun scoret sitt første mål mot Island den 27. juli samme år. Hennes siste kamp var den 29. september 1996 mot Island, og det var også hennes siste mål. 

Som landslagsspiller var Mohr relativt tidlig med, og hun scoret i finalen i EM i 1989 i Tysklands 4-1-seier over Norge. I 1991 gjentok hun bedriften mot Norge i EM-finalen, og hun markerte seg som målscorer også under VM i 1991, der hun kom på andreplass på toppscorerlisten bak Michelle Akers med 7 mål. Mohr fortsatte å score for landslaget, og hun scoret to mål, kvalifiseringen inkludert, i Tysklands seneste (per 2011) europamesterskap de ikke har vunnet. I VM i 1995 ble hun tremålsscorer, og dermed endte hun på en nidelt tredjeplass, og ble også delt tysk toppscorer i det verdensmesterskapet. Mohrs siste turnering var under OL i Atlanta, der hun scoret ett mål på de tre kampene Tyskland spilte før laget røk ut. Etter dette spilte Mohr bare tre landskamper, en treningskamp mot Nederland og en kvalifiseringsrunde mot Island, der hjemmekampen mot Island ble hennes siste landskamp.

Mohr scoret tilsammen 83 mål på 104 kamper. Fram til 2005 var Mohr toppscorer på landslaget, men Birgit Prinz har passert henne.

## Klubblag
I tillegg markerte hun seg på klubbnivå for laget TuS Niederkirchen. Hun ble toppscorer fem sesonger på rad mellom 1991 og 1995. I 1992–93-sesongen kom laget hennes til finalen, og i finalen scoret hun to mål, ett på straffe, og snudde kampen fra 0–1 til en 2–1-seier. Mohr forble i Niederkirchen til 1994–95-sesongen, da hun noe overraskende byttet til TuS Ahrbach. Byttet varte ikke lenge, og allerede neste sesong var Mohr tilbake i Niederkirchen fram til hun la opp. Mohr hadde også en fortid i SG Praunheim, en forløper til 1. FFC Frankfurt.

I 1999 ble Heidi Mohr kåret til «Europas århundrets fotballspillerske».

## Referanser




## Eksterne lenker
*
Jack Waitz

**Jack Henry Waitz** (født **Nilsen**; 1948) er en norsk friidrettstrener og løpsekspert. Han var trener og ektemann til den avdøde utøveren Grete Waitz. 

Waitz er født og oppvokst i Oslo. Han gikk på Sinsen skole og ble der introdusert til friidrett og Sportsklubben Vidar. Han har vært medlem av den samme klubben siden. Han ble selv best i langdistanseløp, men ble aldri en toppløper. Hans bestetid er 2.36,08 på maraton. Tiden er blant de 400 beste tider i Norge gjennom alle tider. I tiden som utøver i SK Vidar trente han sammen med Grete Andersen, som han senere giftet seg med. De tok begge navnet Waitz. I samarbeid med Johan Kaggestad ble også Jack Waitz trener for Grete Waitz.

Under VM i friidrett 2013 i Moskva var Waitz ekspertkommentator for NRK. I samarbeid med radiojournalist og skribent Marit Karlsen forfattet han boken *Maraton* (Cappelen Damm, 2014).

Waitz er bosatt på Ljan i Oslo og i Gainesville i Florida.

## Referanser
Olga Novoksjtsjenova

**Olga Nikolajevna Novoksjtsjenova** (russisk: Ольга Николаевна Новокщенова; født 29. november 1974 i Moskva) er en russisk synkronsvømmer som deltok i de olympiske leker 1996 i Atlanta, 2000 i Sydney og 2004 i Athen 
 
Novoksjtsjenova ble olympisk mester i synkronsvømming under Sommer-OL 2000 i Sydney. Hun var med på det russiske laget som vant lagkonkurransen foran Japan og Canada. De andre på laget var Olga Brusnikina, Marija Kiseljova, Jelena Azarova, Irina Perskina, Julija Vasiljeva, Olga Vasjukova og Jelena Antonova.

Fire år senere, under sommer-OL 2004 i Athen vant hun en ny gullmedalje i lagkonkurransen sammen med Olga Brusnikina, Anastasija Davydova, Anastasija Jermakova, Elvira Khasjanova, Marija Kiseljova, Jelena Azarova og Anna Sjorina.

## OL-medaljer
*  2000  Sydney -  **Gull** i synkronsvømming lag  Russland
*  2004  Athen -  **Gull** i synkronsvømming lag  Russland

## Eksterne lenker
*